Lav et referat af nedenstående tekst:

Tekst:
Økonomiudvalget i Vesthimmerlands Kommune besluttede i aftes, at det skal være forbudt for kommunens ansatte at ryge i arbejdstiden om to år. - Så har rygerne lidt tid til at vænne sig til den nye situation, fortæller borgmester Knud Kristensen, der fortæller, at beslutningen er truffet på opfordring fra kommunens egne medarbejdere. - Hovedmedarbejderudvalget forklarer, at der er tre ting, som ligger grund for indstillingen: Sundheden, arbejdsmiljøet og det, at nogle medarbejdere fire-fem eller flere gange om dagen forlader arbejdet for at ryge, kan virke demoraliserende for de øvrige på arbejdspladsen. Og det kan vi politikere ikke sidde overhørigt, og derfor har vi truffet den beslutning, forklarer Knud Kristensen. Op til mødet var indstillet fem modeller, som Økonomiudvalget skulle tage stilling til: Model 1, Den nuværende Rygepolitik bevares. Udfordring: Ønske fra Sundhedsforvaltningens MED-udvalg om en tidssvarende rygepolitik imødekommes ikke Model 2, den nuværende Rygepolitik bevares men med selvbetalte rygepauser. Udfordring: Vanskeligt at registrere og indberette pauser Model 3, Røgfri Arbejdstid gældende for hele Vesthimmerlands Kommune på én gang. Udfordring: Vanskeligt at bevare et godt arbejdsklima, der kan skabes stor modvilje Model 4, Implementering af Røgfri Arbejdstid over en periode på 1-2 år og gradvis i én forvaltning af gangen. Udfordring: Det vil tage forholdsvis lang tid at implementere Røgfri Arbejdsmiljø Model 5, Implementering af Røgfri Arbejdstid aftales i de enkelte MED-udvalg, og sker gradvis over en periode på 1-2 år. Udfordring: der vil forekomme store forskellige i organisationen - Vi kiggede på de fem modeller, og det gik op for os, at det vil tage alt for lang tid at indfase modeller med 'ordenspoliti'. Så vi tog en beslutning for hele kommunen en gang for alle, og det hænger bedst sammen med kommunens arbejde for sundhed, siger Knud Kristensen. Medarbejderne i kommunen vil få tilbudt rygestopkurser, der kan gøre overgangen til en røgfri arbejdsdag lettere.

Referat:
Når medarbejderne vil have rygning forbudt i arbejdstiden, er vi nødt til at reagere, mener borgmester Knud Kristensen.